ଗୋପାଳ ସ୍ୱରୂପ ପାଠକ

ଗୋପାଳ ସ୍ୱରୂପ ପାଠକ (୨୬ ଫେବୃଆରୀ ୧୮୯୬– ୩୧ ଅଗଷ୍ଟ ୧୯୮୨) ଅଗଷ୍ଟ ୧୯୬୯ରୁ ଅଗଷ୍ଟ ୧୯୭୪ ପର୍ଯ୍ୟନ୍ତ ଭାରତର ଉପରାଷ୍ଟ୍ରପତି ଥିଲେ । ସେ ତାଙ୍କ ଉପରିସ୍ଥ ବ୍ୟକ୍ତି (ରାଷ୍ଟ୍ରପତି)ଙ୍କ ପରେ ସ୍ଵୟଂ ରାଷ୍ଟ୍ରପତି ହୋଇନଥିବା ପ୍ରଥମ ଭାରତୀୟ ଉପରାଷ୍ଟ୍ରପତି ଥିଲେ ।

 ସଂକ୍ଷିପ୍ତ ଜୀବନି 
ଗୋପାଳ ସ୍ୱରୂପ ପାଠକ ୨୬ ଫେବୃଆରୀ ୧୮୯୬ରେ ଉତ୍ତର-ପଶ୍ଚିମ ପ୍ରାନ୍ତର ବାରେଲି ଠାରେ ଜନ୍ମଗ୍ରହଣ କରିଥିଲେ। ସେ ଆଲାହାବାଦ ବିଶ୍ୱବିଦ୍ୟାଳୟରେ ଆଇନ ଅଧ୍ୟୟନ କରିଥିଲେ।

ସେ ୧୯୪୫-୪୬ ମସିହାରେ ଆଲାହାବାଦ ଉଚ୍ଚ ନ୍ୟାୟାଳୟର ନ୍ୟାୟାଧୀଶ, ୧୯୬୦-୬୬ ମସିହାରେ ରାଜ୍ୟସଭା ସଦସ୍ୟ, ୧୯୬୬-୬୭ ମସିହାରେ କେନ୍ଦ୍ରୀୟ ଆଇନ ମନ୍ତ୍ରୀ, ୧୯୬୭-୬୯ ମସିହାରେ ମହୀଶୁର ରାଜ୍ୟର ରାଜ୍ୟପାଳ ଏବଂ ମହୀଶୁର ବିଶ୍ୱବିଦ୍ୟାଳୟ, ବେଙ୍ଗାଳୁରୁ ବିଶ୍ୱବିଦ୍ୟାଳୟ ଓ କର୍ଣ୍ଣାଟକ ବିଶ୍ୱବିଦ୍ୟାଳୟର କୁଳପତି ଥିଲେ। ଆଲାହାବାଦ ବିଶ୍ୱବିଦ୍ୟାଳୟ ପୁରାତନ ଛାତ୍ର ସଂଘ, NCR, ଗାଜିଆବାଦ (ଗ୍ରେଟର୍ ନୋଇଡା) ଶାଖା ଦ୍ୱାରା ୨୦୦୭-୨୦୦୮ ମସିହାରେ ୪୨ ଜଣ ସଦସ୍ୟଙ୍କ ତାଲିକାରେ ତାଙ୍କୁ "Proud Past Alumni" (“ଗର୍ବିତ ପୁରାତନ ଛାତ୍ର”) ସମ୍ମାନରେ ସମ୍ମାନିତ କରାଯାଇଥିଲା। ଏହି ସଂଘ ସମିତି ଆଇନ ୧୮୬୦ ଅନୁସାରେ ପଞ୍ଜିକୃତ (ପଞ୍ଜିକରଣ ସଂଖ୍ୟା 407/2000) ଥିଲା।

ଗୋପାଳ ସ୍ୱରୂପ ପାଠକଙ୍କ ଦେହାନ୍ତ ୩୧ ଅଗଷ୍ଟ ୧୯୮୨ରେ ହୋଇଥିଲା । ତାଙ୍କ ପୁଅ ରଘୁନନ୍ଦନ ସ୍ୱରୂପ ପାଠକ ଭାରତର ମୁଖ୍ୟ ନ୍ୟାୟାଧୀଶ ଥିଲେ ଏବଂ ଦି ହେଗ୍‌ରେ ଅବସ୍ଥିତ ଆନ୍ତର୍ଜାତୀୟ ନ୍ୟାୟାଳୟରେ କାର୍ଯ୍ୟ କରିଥିବା ଭାରତର ଚାରିଜଣ ନ୍ୟାୟାଧୀଶଙ୍କ ମଧ୍ୟରୁ ଅନ୍ୟତମ ଥିଲେ (ଅନ୍ୟମାନେ ହେଲେ ନଗେନ୍ଦ୍ର ସିଂହ, ଯିଏ ୧୯୮୫ ରୁ ୧୯୮୮ ପର୍ଯ୍ୟନ୍ତ ଏହାର ସଭାପତି ଥିଲେ ଏବଂ ବି. ଏନ୍. ରାଉ (୧୯୫୨–୧୯୫୩) ଏବଂ ୨୦୧୨ ଠାରୁ ଦଳବୀର ଭଣ୍ଡାରୀ)।

 ଆଧାର 

ଶ୍ରେଣୀ:୧୮୯୬ ଜନ୍ମ
ଶ୍ରେଣୀ:୧୯୮୨ ମୃତ୍ୟୁ